《送陈握卿秋闱》
清代·薛邦扬

三凤联飞出海东，劈开云路直摩空。纷披五采文章烂，横扫千军气势雄。

玉笋班名驰北阙，金花帖字捷南宫。程途此去浑无限，买得轻帆扇好风。

作者简介：薛邦扬，字垂青，台湾县人。清乾隆年间（1736～1795）廪生。林爽文之役，郡城被围，邦扬募兵以抗，久而食尽，典产以济，身经数十战，乾隆五十二年（1787）阵亡，年二十八。